Strand gesluit oor haaigevaarFoto: Knysna-munisipaliteit Die strand by Brenton-on-Sea naby Knysna in die Wes-Kaap is vir die publiek gesluit nadat ŉ walviskarkas daar uitgespoel het. Volgens die Knysna-munisipaliteit is die strand tot verdere kennisgewing gesluit. Die ingang na Brenton-on-Sea van Buffelsbaai-strand is ook gesluit. “Ons vra inwoners en besoekers om nie die gebied te besoek nie,” het die munisipaliteit in ŉ verklaring gesê. Jerome Simonis, stasiebevelvoerder van die Nasionale Seereddingsinstituut (NSRI) in Knysna, het gesê ŉ toename in haai-aktiwiteit word verwag weens die karkas en dat die strand om dié rede gesluit is. Die munisipaliteit het gesê hy is besig om saam met SANparke en Cape Nature planne te finaliseer om die karkas te verwyder. Foto: NSRI